Honey Hunting

Honey hunting bεε honey harvesting anε fʋn na la’as siindi yi mͻͻgin siins ni. Di anε yʋʋmpʋkʋdʋgin tʋʋmanam la yinne  ka ba nam maani li bε Africa zin’isieba, Asia, Australia nε South America. Kʋdʋmin sa zanbinbanε ka ba da εεnti taabid siind yi siinsin yinε tamping pεntʋg, kʋdʋmin sa nwεnε 8,000 BC. Middle Ages la ni bε Europe, siind taabʋg yi mͻͻgin bεε nwεnε mͻͻgin siins anε dinε k aba da maan bεdegʋ kuosid.

Siind taaba anε fʋn na nyaŋ siins la nε yͻn’ͻs, ka yʋ’ʋn yͻ’ͻg tiig bεε tampinkanε ka siind la bε la, ka di εεnti kε ka siins la nε zin’ig la nyε san’aʋŋ.

Siind iedibi da an si’em 8000-year-old cave painting kpi’e nε Valencia, Spain bε Cuevas de la Araña en Bicorp

 Africa 
Siind taabʋg Africa anε dinε paas yʋʋmpʋkʋdʋgin tʋʋma tεεns bεdegʋ malima ni ka banε taabid la taabi paae yʋma tusa tusa.

 Asia 
Nepal

Siind taabʋg Nepal mε anε dinε ka nidib bεdegʋ mi’ ye wild honey hunting, di mͻr nyͻͻd pamm ba buudi malima ni tis Nepal dim, di kas-kas anε teŋin dim, Gurung nε Magar sʋ’ʋlimnamin. Ba tͻlis malʋŋ kaŋa tuŋ tuŋ ka banε taabid siid la mͻr na’asi nε girima ka lεn mͻr nyεlim. Ba pʋ nͻŋ siiind din yͻ’ͻgid ninsaal pʋtεn’εr la ma’aanε amaa din lεn an tiim ya’as ka nya’ŋidi tiebid la.

Freelance photojournalists Diane Summers nε Eric Valli yis gbaʋŋ zaŋi ken Honey hunters of Nepal sͻb ye Gurung banε bε west-central Nepal kpεn’εd mͻͻgin la ye ba ia mͻͻgin siind ka mͻr kʋdʋmin sa la’adi taabid siind la.

 Gbanvɛɛnsa